Diari Oficial de la Generalitat Valenciana


Sumari del DOGV 9621, del 20-06-2023 (2023/6427)

RESOLUCIÓ de 6 de juny de 2023, del director general de Funció Pública, per la qual s'eleva a definitiva la llista provisional de persones admeses i excloses per a participar en el procés excepcional d'estabilització pel sistema de concurs de mèrits d'accés al cos superior tècnic d'arxivística, biblioteconomia i documentació de l'Administració de la Generalitat, escala facultatius de documentació, A1-08-02, convocatòria 9/21.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9621

Data del DOGV
:   20-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6427


Data del document
:   06-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 6 de juny de 2023, del director general de Funció Pública, per la qual s'eleva a definitiva la llista provisional de persones admeses i excloses per a participar en el procés excepcional d'estabilització pel sistema de concurs de mèrits d'accés al cos superior tècnic d'arxivística, biblioteconomia i documentació de l'Administració de la Generalitat, escala facultatius de documentació, A1-08-02, convocatòria 9/21. [2023/6427]  
Mitjançant la Resolució de 21 de febrer de 2023 (DOGV 9543, 28.02.2023), del director general de Funció Pública, es va publicar la llista provisional de persones admeses per a participar en el procés excepcional d'estabilització pel sistema de concurs de mèrits d'accés al cos objecte d'aquesta resolució.  
D'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de l'Ordre 30/2022, de 14 de novembre, de la Conselleria de Justícia, Interior i Administració Pública (DOGV 9470, 15.11.2022), i una vegada transcorregut el termini de reclamacions i esmenes i resoltes les mateixes, la direcció general amb competències en matèria de funció pública elevarà a definitiva la relació de persones admeses i excloses mitjançant una resolució que es publicarà en el Diari Oficial de la Generalitat Valenciana.  
  
De conformitat amb la base 6.1 de la citada ordre, només podran participar en el concurs de mèrits les persones que consten en el llistat definitiu de persones admeses. Els mèrits al·legats hauran d'haver sigut obtinguts amb anterioritat al 15.12.2022, inclòs, i únicament es computaran fins a aquest moment.  
  
Per tot això, resolc:  
  
Primer  
Elevar a definitiva les llistes provisionals de persones admeses i excloses per a participar en el procés excepcional d'estabilització pel sistema de concurs de mèrits d'accés al cos superior tècnic d'arxivística, biblioteconomia i documentació de l'Administració de la Generalitat, escala facultatius de documentació, A1-08-02, convocatòria 9/21, una vegada resoltes les reclamacions i esmenats els defectes. Les llistes esmentades queden recollides en els següents annexos:  
  
Annex I: persones admeses per a participar en el procés excepcional d'estabilització pel sistema de concurs de mèrits.  
Annex II: persones excloses per a participar en el procés excepcional d'estabilització pel sistema de concurs de mèrits.  
  
Segon  
Concedir a les persones admeses, que figuren en l'annex I, un termini de 10 dies hàbils perquè realitzen, obligatòriament, el tràmit electrònic d'autobaremació a través del formulari habilitat en el portal de l'Administració de la Generalitat https://breu.gva.es/b/moIYICKLo3 (seleccionar convocatòria i presentació autenticada). S'haurà d'emplenar degudament el formulari i adjuntar tots aquells documents acreditatius dels mèrits declarats en aquest, ajustant-se als previstos en l'annex III de l'Ordre de bases, degudament acreditats. El formulari d'autobaremació té la consideració de declaració responsable en els termes previstos en l'article 69 de la Llei 39/2015, d'1 d'octubre. Si els mèrits que s'al·leguen ja constaren en el registre de personal de la Direcció General de Funció Pública, únicament serà necessari citar-los en el formulari d'autobarem, sense aportar els documents corresponents. Només es valoraran els mèrits al·legats en l'autobarem.  
  
La present resolució posa fi a la via administrativa i, contra aquesta, podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 6 de juny de 2023.- El director general de Funció Pública: David Alfonso Jarque.